29/12/2020 | Administración LocalMunicipal
Malpica de Bergantiños
Secretaría
Anuncio: resolución de axudas provisional a autonónomos/as e microempresas PEL Reactiva 2020.

ANUNCIO: RESOLUCIÓN DE AXUDAS PROVISIONAL A AUTONÓNOMOS/AS E MICROEMPRESAS PEL REACTIVA 2020. En data de 23 de decembro de 2020 dítase a resolución de Alcaldía número 605/2020 que a continuación se transcribe: Por Resolución da Presidencia da Deputación Provincial da Coruña núm.2020/23462 aprobáronse as bases reguladoras das axudas PEL-REACTIVA: FONDO DE FINANCIAMENTO PARA A REACTIVACIÓN ECONÓMICA E SOCIAL DA PROVINCIA DA CORUÑA DESTINADO A CONCELLOS DE MENOS DE 50.000 HABITANTES (BOP núm.123, do 05/08/2020) e por Resolución de Presidencia da Deputación Provincial da Coruña nº 2020/24109 de data de 07/08/2020 modificouse a anterior Resolución (BOP núm.128, do 12/08/2020). Nas citadas bases inclúese a Norma 18: Bases específicas reguladoras das axudas de concellos adheridos ao Fondo de financiamento para a reactivación económica e social da provincia. No BOP núm.181 de 23/10/2020 publicouse a Resolución pola que se aproba a concesión definitiva de subvencións correspondentes aos concellos adheridos ao PEL-REACTIVA. Por Resolución de Alcaldía núm.488/2020, de 29/10/2020 aprobouse a convocatoria de axudas para a reactivación económica e social do concello de Malpica de Bergantiños e un extracto desta Resolución foi publicada no BOP núm.187 do 05/11/2020. Así mesmo nesta mesma resolución na súa parte resolutiva quinta acordouse a creación dunha comisión para a valoración das solicitudes presentadas nos términos do artigo 22.1 da lei xeral de subvencións. Por Resolución da Presidencia da Deputación núm.2021/38771 do 26/11/2020, modificáronse as Bases do PEL REACTIVA no tocante á Norma 11 relativa ó prazo de xustificación para os beneficiarios establecendo como data máxima ata o 31 de marzo de 2021, tamén modifica o requisito de estar ao día no cumprimento das obrigas tributarias coa Deputación Provincial da Coruña e modifica a documentación que han de presentar os beneficiarios do Grupo II. Vista a documentación obrante no expediente 2020/A008/000024 PEL REACTIVA e nos expedientes individualizados para cada solicitude, unha vez rematado o prazo de presentación de solicitudes e de acordo coa Base 10ª das bases da convocatoria no referente á instrución do procedemento de concesión ata esgotar o crédito inicial dispoñible serán propostas por orde de puntuación para seren resoltas favorablemente. De acordo coa Base 6ª o procedemento será o de concorrencia competitiva, de acordo co establecido no artigo 22.1 da Lei 38/2003, do 17 de novembro, xeral de subvencións. Establecendo unha prelación entre elas de acordo cos criterios de valoración previamente fixados nas bases e adxudicar a axuda a aquelas que obtiveran unha maior valoración co límite orzamentario de 116.363,81 euros. A valoración das solicitudes fíxose por grupos de beneficiarios dos establecidos na Base 4.1, ordenando por orde de maior a menor puntuación as solicitudes de cada grupo, tendo prioridade os solicitantes pertencentes ao grupo I. RESOLVO: 1.–Conceder provisionalmente as axudas aos autónomos/as e microempresas que se relaciona no Anexo, polos importes que se indican, con cargo á partida 433.47900, sendo o importe total proposto de 116.363,81 euros.2.–Publicar a presente resolución no Boletín Oficial da Provincia da Coruña que se entenderá notificada aos interesados, de acordo co artigo 45.1. b. da Lei 39/2015, de 1 de outubro, do Administrativo Común das Administracións Públicas. A título informativo, publicar esta resolución na páxina web e no taboleiro electrónico do concello de Malpica de Bergantiños.3.–Abrir un prazo de 10 días hábiles, contados a partir do día seguinte ao da publicación da presente resolución provisional no Boletín Oficial da Provincia, para que os beneficiarios poidan comunicar, se é o caso, a desistencia da solicitude, alegacións ou emenda de erros. Transcorrido o devandito prazo de 10 días sen que por parte dos solicitantes se desista expresamente, a subvención considerarase aceptada tacitamente. Debido a que a axuda se esgotou coas solicitudes acollidas ao grupo I (cese de actividade), aquelas persoas autónomas e microempresas que teñan solicitado a axuda polo grupo II (perdas) e grupo III (ERTE) quedan en lista de agarda por si houbera desistencias ou renuncias de solicitudes do grupo I. Enténdese que os solicitantes que non aparecen na listaxe do Anexo non acadan a puntuación ou non reúnen os requisitos para ser beneficiarios da axuda, concedéndose un prazo de 10 días para que formulen as alegacións que teñan por convinte e sen prexuízo dos recursos que lles correspondan contra a resolución definitiva.4.–A presente resolución provisional non xera dereito ningún a favor dos beneficiarios propostos. Só a publicación da resolución definitiva xerará estes dereitos.5.- Aqueles beneficiarios que no seu momento non presentasen o certificado de estar ao corrente coa facenda autonómica poderán presentalo a través da sede electrónica do concello de Malpica de Bergantiños.6.- Este acto non pon fin á vía administrativa e non é susceptible de recurso. En Malpica de Bergantiños, asinado dixitalmente na data que figura ao marxe polo Helga Elisabeth Salve Visuña, do que eu, Sara Esther Cardells Del Burgo, como Secretario accidental, e aos únicos efectos de fe pública (RD 128/2018, de 16 de marzo) dou fe. Malpica de Bergantiños, 23/12/2020. O Alcalde. Walter Pardo Añon.